
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.454.1/14/167090 (1) 


Εγκριση Κανονισμού Οργάνωσης και Λειτουργίας της Ανώτατης Πα¬ 
νελλήνιας Ομοσπονδίας Εφέδρων Αξιωματικών (ΑΠΟΕΑ) και των 
Συνδέσμων Εφέδρων Αξιωματικών Νομών. 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 10 του Ν. 1301/82 «Ενώσεις Εφέδρων σε Εφεδρεία 
Αξιωματικών των Ενόπλων Δυνάμεων» (ΦΕΚ Α’ 132). 

β. Την υπ’ αριθμ. Υ. 1505/4.9.91 Κοινή Απόφαση Πρωθυπουργού 
και Υπουργού Εθνικής Αμύνης «Καθορισμός Αρμοδιοτήτων Υφυπουρ¬ 
γού Εθνικής Αμύνης Ιωάννη Σταθόπουλου» ΦΕΚ Β' 702). 


γ. Τις απόψεις της ΑΠΟΕΑ όπως αυτές αναφέρονται στο αριθμ. 
πρωτ. 303/15.7.92 έγγραφό της. 

δ. Την από 20.7.92 εισήγηση του ΓΕΕΘΑ/ΔΕΠΑΘΑ, αποφασί¬ 
ζουμε: 

ΑΡΘΡΟ ΠΡΩΤΟ. 

Εγκρίνουμε το σχέδιο Κανονισμού Οργάνωσης και Λειτουργίας της 
Ανώτατης Πανελλήνιας Ομοσπονδίας Εφέδρων Αξιωματικών 
(ΑΠΟΕΑ) και των Συνδέσμων Εφέδρων Αξιωματικών Νομών, το κεί¬ 
μενο του οποίου έχει ως ακολούθως: 

ΚΑΝΟΝΙΣΜΟΣ 

ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ ΑΝΩΤΑΤΗΣ ΠΑΝΕΛΛΗΝΙΑΣ 
ΟΜΟΣΠΟΝΔΙΑΣ ΕΦΕΔΡΩΝ ΑΞΙΩΜΑΤΙΚΩΝ (ΑΠΟΕΑ), ΣΥΝΔΕ¬ 
ΣΜΩΝ ΕΦΕΔΡΩΝ ΑΞΙΩΜΑΤΙΚΩΝ ΝΟΜΩΝ (ΣΕΑΝ). 

Άρθρο 1. 

Επωνυμία Ενώσεων Εφέδρων Αξιωματικών, έδρα, σκοπός. Διοικη¬ 
τικά Συμβούλια, εκλογή Δ.Σ. και Εκτελεστικής Επιτροπής ΑΠΟΕΑ ως 
ο Νόμος 1301/82 ορίζει. 

Άρθρο 2. 

1. Μέλη της Ανωτάτης Πανελλήνιας Ομοσπονδίας Εφέδρων Αξιω¬ 
ματικών (ΑΠΟΕΑ) είναι οι Σύνδεσμοι Εφέδρων Αξιωματικών Νομών 
(ΣΕΑΝ). 

2. Μέλη των ΣΕΆΝ είναι οι Έφεδροι σε Εφεδρεία Αξιωματικοί και 
των τριών Κλάδων των Ε.Δ. που ελεύθερα και με δική τους προαίρεση 
επιθυμούν να γίνουν μέλη τους και γράφονται στον οικείο Σύνδεσμο του 
Νομού που κατοικούν. Στους ΣΕΆΝ μπορούν να γίνουν κανονικά μέλη 
και Έφεδροι Ανθυπασπιστές. 

Άρθρο 3. 

Συνεδριάσεις Διοικητικού Συμβουλίου 
και Εκτελεστικής Επιτροπής ΑΠΟΕΑ 

1. Διοικητικό Συμβούλιο. 

α. Το Διοικητικό Συμβούλιο (Δ.Σ.) της ΑΠΟΕΑ συνέρχεται υποχρε¬ 
ωτικά σε τακτική συνεδρίαση κατά μήνα Μάρτιο έκαστου έτους προκει- 
μένου να εξετάσει και εγκρίνει: 

(1) Τον απολογισμό του προηγούμενου έτους. 

(2) Τον προγραμματισμό ενεργειών και την έγκριση του προϋπολογι¬ 
σμού του τρέχοντος έτους. 

(3) Άλλα θέματα γενικοτέρου ενδιαφέροντος, καθώς και προτάσεις 
Συνδέσμων. 

β. Η σχετική πρόσκληση αποστέλλετοΛτα μέλη του Δ.Σ. δεκαπέντε 
(15) τουλάχιστον ημέρες πριν από την ημερομηνία διεξαγωγής της συ¬ 
νεδρίασης, περιλαμβάνοντας τα θέματα της ημερήσιας διάταξης, με πα¬ 
ράλληλη κοινοποίηση προς τη ΔΕΠΑΘΑ. 

γ. Το Δ.Σ. είναι δυνατόν να συγληθεί και εκτάκτως ως στην παρ. Ιβ’. 

(1) Εάν αυτό ζητηθεί εγγράφως από το ήμισυ τουλάχιστον των με¬ 
λών του Δ.Σ. ή των Διοικητικών Συμβουλίων των ΣΕΆΝ προς εξέταση 
συγκεκριμένων θεμάτων επείγοντος χαρακτήρα. 

(2) Μετά από απόφαση της Εκτελεστικής Επιτροπής της ΑΠΟΕΑ 
και σύμφωνη γνώμη της ΔΕΠΑΘΑ. 

δ. Τα πρακτικά των συνεδριάσεων κοινοποιούνται στην ΔΕ¬ 
ΠΑΘΑ. 1 

2. Εκτελεστική Επιτροπή. 

Η Εκτελεστική Επιτροπή συνέρχεται τουλάχιστον ανά τρίμηνο μετά 
από πρόσκληση του Προέδρου προκειμένου να εξατάσει τρέχοντα θέ¬ 
ματα και να λάβει αποφάσεις επ' αυτών. 

Άρθρο 4. 

Συνεδριάσεις Διοικητικών Συμβουλίων Σ.Ε.Α.Ν. 

1. Τα Δ.Σ. των ΣΕΑΝ συνέρχονται τουλάχιστον ανά δίμηνο μετά από 

πρόσκληση του Προέδρου τους, εκτάκτως δε εάν παραστεί προς τούτο 
ανάγκη. , 

2. Κατά την πρώτη συνεδρίαση του έτους, που λαμβάνει χώρα κατά 
ιήνα Ιανουάριο, το Δ.Σ. προβαίνει: 

α. Στον απολογισμό του προηγούμενου έτους. 

β. Στον προγραμματισμό των ενεργειών και στην έγκριση του προϋ¬ 
πολογισμού του τρέχοντος έτους. 

3. Η πρόσκληση γίνεται προ πενθημέρου. Τα σχετικά με την κατάρ¬ 
τιση της ημερήσιας διάταξης των συνεδριάσεων του Δ.Σ. της ΑΠΟΕΑ 
εφαρμόζονται και για τα Δ.Σ. των ΣΕΑΝ. 

4. Τ« πρακτικά της συνεδρίασης του Ιανουάριου κοινοποιούνται στην 

ΔΕΠΑΘΑ και την ΑΠΟΕΑ. ' 


Άρθρο 5. 

Αρμοδιότητες Διοικητικών Συμβουλίων 

1. Το Διοικητικό Συμβούλιο (ΔΣ) της ΑΠΟΕΑ αποφασίζει για τα 
ακόλουθα θέματα: 

α. την έγκριση του απολογισμού του λήξαντος έτους και του προ¬ 
γραμματισμού - πρϋπολογισμού του αρχομένου. 

β. Τη λήψη απόφασης για συμμετοχή σε διεθνείς οργανώσεις, 
γ. Τη λήψη αποφάσεων γαι την οργάνωση εκδηλώσεων Πανελληνίου 
χαρακτήρα. 1 

δ. Την ενοικίαση, αγορά, πώληση ή ανοικοδόμηση οικημάτων ή οι¬ 
κοπέδων προς εγκατάσταση των γραφείων της Ομοσπονδίας σύμφωνα 
με τις ισχύουσες διατάξεις του νόμου για την διαχείριση των Δημοσίων 
Κτημάτων. ■ ιγ 

ε. Την πρόσληψη και απόλυση του αναγκαιούντος προσωπικού σύμ¬ 
φωνα με τις εκάστοτε ισχύουσες διατάξεις. 

2. Τα Διοικητικά Συμβούλια των ΣΕΑΝ τυγχάνουν αρμόδια ν’ απο¬ 
φασίζουν για τα ακόλουθα θέματα: 

α. Την έγκριση του απολογισμού του λήξαντος έτους και του προ- 
γραμματισμού - προϋπολογισμού του επομένου. 

β. Τη Λήψη απόφασης για συμμετοχή σε εκδηλώσεις εκτός νομού. 

X* ^ λήψη απόφασης για την οργάνωση εκδηλώσεων ή τη συμμε- 
τοχη του Συνδέσμου σε εκδηλώσεις που οργανώνονται από άλλες οργα¬ 
νώσεις. Γ1 

Την ενοικίαση, αγορά, πώληση ή ανοικοδόμηση οικημάτων ή οιο- 
κοπέδων προς εγκατάσταση των γραφείων των Συνδέσμων, σύμφωνα 
^διατάξεις του νόμου για τη διαχείριση των Δημοσίων Κτημάτων. 

3. Τα Διοικητικά Συμβούλια της ΑΠΟΕΑ και των ΣΕΑΝ είναι δυνα¬ 
τόν να επιδιώκουν την πραγμάτωση των σκοπών των Ενώσεων κυρίως 
μΛ την ίδρυση βιβλιοθηκών, την έκδοση βιβλίων, περιοδικών και εφημε¬ 
ρίδων, την ανέγερση ηρώων, την οργάνωση ομιλιών, διαλέξεων, συζη¬ 
τήσεων και συνεδρίων, τη συγκρότηση ομάδων εργασίας, τη συμμετοχή 
σε εκπαιδευτικές συναντήσεις και συνέδρια καθώς και την παρακολού¬ 
θηση στρατιωτικών ασκήσεων. 

Άρθρο 6. 

Καθήκοντα Προέδρου - Γενικού Γραμματέα - 
Ταμία ΑΠΟΕΑ - ΣΕΑΝ 

1.0 πρόεδρος του Δ.Σ. εκπροσωπεί την Διοίκηση δικαστικώς ή εξω- 
δικως, υπογράφει δε μετά του Γενικού Γραμματέως τα έγγραφα και 
χρηματικά εντάλματα και διοικεί την οργάνωση της οποίας προεδρεύει 
με πνεύμα συνέσεως, σεβασμού και αναλαμβάνει πρωτοβουλία ενερ¬ 
γειών αναλόγως σε κάθε έκτακτη περίπτωση προς εξυπηρέτηση και 
μονο του σκοπού και της αποστολής της οργάνωσης. Τούτον κωλυόμε- 
νον αναπληρώνει ο Αντιπρόεδρος. 

2. Ο Γενικός Γραμματέας μετά του Προέδρου είναι το κύριο εκτελε¬ 
στικό όργανό της Διοίκησης, συνυπογράφει μετά του Προέδρου τα έγ¬ 
γραφα, συντάσσει και κατευθύνει την αλληλογραφία εν γένει, τηρεί τις 


σφραγίδες, μητρώα και πρωτόκολλο. Συντάσσει, επιμελείται και τηρεί 
τα πρακτικά των συνεδριάσεων του Διοικητικού Συμβουλίου. 

3. Ο ταμίας ενεργεί τις εισπράξεις και πληρωμές διά χρηματικών 
ενταλμάτων με προσυπογραφή του Προέδρου και του Γενικού Γραμμα¬ 
τέα. Ουτος σε ουδεμία πληρωμή προβαίνει χωρίς πρόβλεψη στον προϋ¬ 
πολογισμό της ΑΠΟΕΑ ή των ΣΕΑΝ. Τηρεί τα σχετικά βιβλία του τα¬ 
μείου, ήτοι βιβλίο Γραμματίων Εισπράξεως και ενταλμάτων πληρω¬ 
μών, ως και το βιβλίο εσόδων και εξόδων, όπου καταχωρούνται τα 
αντίστοιχα ποσά εσόδων και εξόδων. Φέρει προς την Εκτελεστική Επι¬ 
τροπή πίνακα εσόδων και εξόδων προς έγκριση και είναι προσωπικώς 
υπευθυνος για την εν γένει διαχείρισή του. Ποσόν άνω των 100.000 
δραχ. για την ΑΠΟΕΑ και των 50.000 δρχ. για τους ΣΕΑΝ κατατίθε¬ 
ται υποχρεωτικώς σε Τράπεζα. 

Στο τέλος κάθε έτους φέρει προς το Κεντρικό Διοικητικό Συμβούλιο 
τον ετήσιο οικονομικό απολογισμό προς έγκριση ως επίσης και τον 
προϋπολογισμό εσόδων και εξόδων του επόμενου έτους. Τον Ταμία κω¬ 
λυόμενο αναπληρώνει, κατόπιν αποφάσεως του Δ.Σ. το υπ’ αυτού οριζό¬ 
μενο μέλος του Δ.Σ. 

Άρθρο 7. 

Σχέσεις ΑΠΟΕΑ - ΣΕΑΝ 

1. Η ΑΠΟΕΑ αποτελεί ανώτατο συλογικό όργανο των Ενώσεων 
Εφεδρων Αξιωματικών της χώρας, τους οποίους και εκπροσωπεί στο 
εσωτερικό και εξωτερικό, 

2. Η ΑΠΟΕΑ τηρείται ενήμερη επί της δραστηριότητος των ΣΕΑΝ 

και παρεχει σ αυτούς όλες τις αναγκαίες πληροφορίες και την απαραί¬ 
τητη συνδρομή και κατευθύνσεις για την επίτευξη των σκοπών που προ¬ 
βλέπει ο νόμος. Γ 

, 3 · 9 ι ΣΕΑΝ, για τα γενικότερα θέματα που αφορούν τις Ενώσεις στο 
σύνολό τους, απευθύνονται στην ΑΠΟΕΑ. 

4. Για λόγους ταχύτητας και επίσπευσης των διαδικασιών, είναι δυ¬ 
νατόν, εφόσον το προβαλλόμενο θέμα αφορά μόνο το συγκεκριμένο Σύν¬ 
δεσμο και απαιτείται επ αυτού απόφαση της Ε^οπτευούσης Αρχής 
(π.χ. Οικονομική Ενίσχυση, στέγαση, συνδρομή για οργάνωση εκδηλώ¬ 
σεων). «Οι ΣΕΑΝ ν απευθύνονται απ’ ευθείας στην ΔΕΠΑΘΑ με ταυτό¬ 
χρονο κοινοποίηση στην ΑΠΟΕΑ, η οποία παρέχει της απόψεις της εφό¬ 
σον το κρίνει σκόπιμο. Στην περίπτωση αυτή, η κοινοποίηση γίνεται και 
προς το αντίστοιχο ΓΤΕΝ. 

Άρθρο 8. 

Συμμετοχή σε Διεθνείς Οργανώσεις - Εκδηλώσεις 

1. Η ΑΠΟΕΑ αποτελεί μέλος της Διεθνούς Ομοσμονδίας Εφέδρων 

Αξιωματικών (ΟΙΟΚ) και της Διεθνούς Ομοσπονδίας Εφέδρων Αξιω¬ 
ματικών Υγειονομικού (ΟΙΟΜΚ) στα Συνέδρια των οποίων και συιζριε- 
τέχει. ^ 

Ομοίως συνεργάζεται στενά με την Παγκύπρια Ομοσπονδία Εφέ¬ 
δρων Αξιωματικών. 

2. Για την επίτευξη των σκοπών που θέτει ο νόμος αναπτύσει επαφές 
με τις αντίστοιχες Οργανώσεις Εφέδρων Αξιωματικών άλλων Χωρών 
λοηφάνονταςπρος τούτο υπ’ όψη τις γενικές ή και ειδικές οδηγίες του 
Γ ϊ ΤΠΕ,= ·· Για την συμμετοχή εκπροσώπων σε διεθνή συνέδρια - 
εκδηλώσεις απαιτείται έγκριση του ΥΕΘΑ. 

Άρθρο 9. 

Πανελλήνιο Συνέδριο Εφέδρων Αξιωματικών 

1. Τούτο οργανώνεται ανά τριετία με σκοπό την ευρύτερη ανταλλαγή 
απόψεων και την ενημέρωση του κατά τό δυνατόν μεγαλύτερου αριθμού 
Εφεδρων Αξιωματικών. 

2. Ο χώρος, χρόνος και η διάρκεια του Συνεδρίου καθορίζονται με 
απόφαση του Δ.Σ. και την σύμφωνη γνώμη του ΥΕΘΑ. Επιδιώκεται 
για λογους οικονομιών όπως συνδυάζεται ει δυνατόν με τις αρχαιρεσίες 
για την ανάδειξη των μελών του Δ.Σ. της ΑΠΟΕΑ. 

3. Τα συμπεράσματα και οι ανακοινώσεις του Συμνεδρίου περιλαμ¬ 
βάνονται σε πρακτικά τα οποία κοινοποιούνται με μέριμνα της ΑΠΟΕΑ 
σε όλους τους Συνδέσμους και το ΥΕΘΑ, προκειμένου να λαμβάνονται 
υπ οψη κατά τις εκτιμήσεις και την ληψη των διαφόρων αποφάσεων. 

Κατ αναλογία προς το Πανελλήνιο Συνέδριο μπορεί να πραγματο¬ 
ποιηθεί και Συνέδριο Εφέδρων Αξιωματικών του Νομού με απόφαση 

Δ Σ · των ΣΕΑΝ κ «ι παράλληλη ενημέρωση της ΑΠΟΕΑ - ΔΕ¬ 
Ι ΙΑβΑ. 

Άρθρο 10. 

Έμβλημα Ενώσεων 

Το έμβλημα της ΑΠΟΕΑ και των ΣΕΑΝ έχει σχήμα ωοειδές στη 
βάση του όποιου υπάρχει πλέγμα από κλάδους δάφνης και ελαίας και 
επάνω από το κέντρο του πλέγματος αναγράφονται οι λέξεις «Η ΤΑΝ Η 
ΕΠΙ ΤΑΣ». Στην κορυφή του εμβλήματος φέρονται δύο ξίφη με τις λα¬ 
βές προς τα κάτω. Στο κέντρο του εμβλήματος και εντός ωοειδούς περι¬ 
φέρειας υπάρχει προτομή αρχαίου πολεμιστού ηγήτορα με κράνος και 
τμήμα ασπίδας και δόρατος. Κάτωθεν του εμβλήματος αναγράφεται ο 
τίτλος της Ένωσης. 

Άρθρο 11. 

Σφραγίδα 

Οι Ενώσεις έχουν σφραγίδα ως προς τον τύπο της οποίας έχουν εφαρ¬ 
μογή οι διατάξεις του Ν. 48/75 «Περί τύπου των σφραγίδων των Δη¬ 
μοσίων Αρχών». 

Άρθρο 12. 

Διοικητικό - Βοηθητικό Προσωπικό 

Είναι δυνατή η πρόσληψη διοικητικού - βοηθητικού προσωπικού για 
τις ανάγκες της ΑΠΟΕΑ και των ΣΕΑΝ, σύμφωνα με τις εκάστοτε 
ισχύουσες διατάξεις όπως παρακάτω: 

α. Για ανάγκες της ΑΠΟΕΑ: 

I. Ενός (1) υπαλλήλου για διοικητικά θέματα 

II. Ενός (1) υπαλλήλου για θέματα δημοσίων σχέσεων. 

β. Για ανάγκες των ΣΕΑΝ: 

Με πρόταση των ΣΕΑΝ και απόφαση του ΔΣ της ΑΠΟΕΑ μπορούν 
να προταθούν προς πρόσληψη έως τρεις υπάλληλοι για το σύνολο των 
ΣΕΑΝ προς κάλυψη των λειτουργικών αναγκών τους, ανάλογα με τον 
αριθμό των μελών, των υπό αντιμετώπιση αναγκών και την οικονομική 
δυνατότητα έκαστου Συνδέσμου και κατά προτεραιότητα για τους 
ΣΕΑΝ Θεσσαλονίκης - ΣΕΑΝ Αθηνών. 

Άρθρο 13. 

Απονομή Τίτλων - Τιμητικών Διακρίσεων 

1. Όσοι προφέρουν στις Ενώσεις δωρεές ή καταλείπουν σ’ αυτές κλη¬ 
ροδοσίες, ονομάζονται, με απόφαση του Διοικητικού Συμβουλίου: 

α) Δωρητές 

β) Ευεργέτες 

γ) Μεγάλοι Ευεργέτες 

Στους μεγάλους Ευεργέτες ή στις οικογένειές τους απονέμονται τιμη¬ 
τικά διπλώματα. 

2. Ομοίως, τιμητικοί τίτλοι επιτίμων Προέδρων, Αντιπροέδρων και 
Μελών των Διοικητικών Συμβουλίων μπορούν ν’ απονέμονται: 

α. Από τον Υπουργό Εθνικής Αμύνης, μετά από απόφαση του Διοικη¬ 
τικού Συμβουλίου της ΑΠΟΕΑ στους διατελέσαντες Προέδρους Αντι¬ 
προέδρους και μέλη αυτού. 

β. Από τη ΔΕΠΑΘΑ, μετά από πρόταση της ΑΠΟΕΑ για τους διατε- 
λέσαντες Προέδρους και μέλη των Διοικητικών Συμβουλίων των 
ΣΕΑΝ. 

3. Σε πρόσωπα που έχουν διακριθεί για την εν γένει προσφορά τους 
στους Εθνικούς Αγώνες ή έχουν συμβάλει αποφασιστικά στην επίτευξη 
των σκοπών των Ενώσεων, είναι δυνατή η απονομή τιμητικών διακρί¬ 
σεων από την ΑΠΟΕΑ, το είδος των οποίων θα καθορισθεί με απόφαση 
του Διοικητικού Συμβουλίου που θα εγκριθεί από την Εποπτεύουσα 

Αρχή. 

Ομοίως, σε ανάλογες περιπτώσεις, δύναται να απονέμονται από τους 
ΣΕΑΝ, τιμητικές διακρίσεις με απόφαση των Διοικητικών Συμβουλίων 
αυτών, το είδος των οποίων θα καθορισθεί με απόφαση του Κεντρικού 
Διοικητικού Συμβουλίου της ΑΠΟΕΑ που θα εγκριθεί από την Επο¬ 
πτεύουσα Αρχή. 

Άρθρο 14. 

Εποπτεία 

Η κατ’ άρθρο 1 παρ. 2 του Ν. 1301/82 εποπτεία του ΥΕΘΑ επί της 
ΑΠΟΕΑ και του ΣΕΑΝ ασκείται δια του ΓΕΕΘΑ/ΔΕΠΑΘΑ. 

Άρθρο 15. 

Παραρτήματα των ΣΕΑΝ 

Τα Παραρτήματα φέρουν τον τίτλο: Σύνδεσμος Εφέδρων Αξιωματι¬ 
κών Νομού (Ονομασία Νομού) Παράρτημα (Όνομα επαρχίας ή Δή¬ 
μου). 


Τα σχετικά με την οργάνωση και τη λειτουργία των ιδρυομένων πα¬ 
ραρτημάτων καθορίζονται από τις διατάξεις του Ν. 1301/82. 

ΑΡΘΡΟ ΔΕΥΤΕΡΟ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Αυγούστου 1992 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 
-♦- 

Αριθ. 2064843/5051/0022 (2) 

Αναπροσαρμογή του Αντιτίμου σε χρήμα των Σταθερών Χορηγιών 
Τροφοδοσίας του Στρατιωτικού Προσωπικού των Ενόπλων Δυνά¬ 
μεων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 37 του ΝΔ 721/70 «Περί Οικονομικής 
Μερίμνης και Λογιστικού των Ενόπλων Δυνάμεων». 

β. Το άρθρο 6 της υπ’ αριθμ. πρωτ. 39429/1043/14 Απρ. 1987 
Κοινής Απόφασης των Υφυπουργών Εθνικής Αμύνης και Οικονομι¬ 
κών. 

γ. Την υπ’ αριθμ. πρωτ. 628/4/17 Μάΐου 1988 Κοινή Απόφαση 
Αναπληρωτού Υπουργού Εθνικής Αμύνης και Υφυπουργού Οικονομι¬ 
κών (ΦΕΚ 305/20.5.88 τεύχος Β'). 

δ. Την υπ’ αριθμ. πρωτ. 101626/3842/30 Δεκ. 1988 Κοινή Από¬ 
φαση Αναπληρωτού Υπουργού Εθνικής Αμύνης και Υφυπουργού Οικο¬ 
νομικών. 

ε. Την υπ’ αριθ. πρωτ. ΕΜΠ 20432/9/0022/22.8.1989 Κοινή 
Απόφαση Αναπληρωτού Υπουργού Εθνικής Αμύνης και Υπουργού Οι¬ 
κονομικών. 

στ. Την υπ’ αριθμ. Πρωτ. Υ. 1505/4.9.91 Απόφαση του Πρωθυ¬ 
πουργού και Υπουργού Εθν. Αμύνης «Καθορισμός αρμοδιοτήτων Υφυ¬ 
πουργού Εθνικής Αμύνης Ιωάννου Σταθόπουλου (ΦΕΚ 702/4.9.1991 
Τεύχος Β'). 

ζ. Την υπ’ αριθμ. Πρωτ. 20400/4/0022/12.7.90 Κοινή Απόφαση 
Αναπληρωτού Υπουργού Εθνικής Αμύνης και Υφυπουργού Οικονομι¬ 
κών. 

η. Την υπ’ αριθμ. πρωτ. 2070928/7506/0022//13.12.90 Κοινή 
Απόφαση Υπουργών Εθνικής Αμύνης και Οικονομικών. 

θ. Την υπ’ αριθμ. Υ. 1847/1078399/1182/0001 Απόφαση του 
Πρωθυπουργού και Υπουργού Οικονομικών (ΦΕΚ 525/14.8.92 Τεύ¬ 
χος Β'). 

ι. Την υπ’ αριθ. πρωτ. 2000446/18/0022/12.2.92 Κοινή Από¬ 
φαση Υφυπουργού Εθνικής Αμύνης και Υπουργού Οικονομικών. 

ια. Την υπ’ αριθμ. πρωτ. 2043542/3832/0022/1.8.91 Κοινή 
Απόφαση Αναπληρωτού Υπουργού Εθνικής Αμύνης και Υφυπουργού 
Οικονομικών. 

ιβ. Την ανάγκη βελτίωσης της Τροφοδοσίας των οπλιτών των Ενό¬ 
πλων Δυνάμεων. 

ιγ. Την σχετική πρόταση του ΓΕΕΘΑ, αποφασίζουμε: 

Άρθρο 1 

Αναπροσαρμόζεται κατά 18% το ημερήσιο αντίτιμο σταθεράς χορη¬ 
γίας για την βελτίωση τροφής των οπλιτών κατά άτομο και κατηγορία 
δικαιούχων, που είχε καθορισθεί με τις υπ’ αριθ. πρωτ. 628/4/ 
17.5.88, 101626/3842/30.12.88, 20432/9/0022/22.8.89, 
20400/4/0022/12.7.1990, 2070928/7505/0022/13.12.90 

και 2000446/18/0022/12.2.92 Κοινές Αποφάσεις Αναπληρωτού 
Υπουργού Εθνικής Αμύνης και Υπουργού Οικονομικών. 

Άρθρο 2 'Ν 

1. Η προκαλούμενη οικονομική επιβάρυνση θα βαρύνει τον ΚΑΕ 
1511 «προμήθεια τροφίμων, ποτών, καπνού και λοιπών ειδών διατρο¬ 
φής» και θα καλυφθεί από υπάρχουσες και εγγεγραμμένες πιστώσεις 
στον προϋπολογισμό των Γενικών Επιτελείων. 

2. Η ισχύς της Απόφασης αυτής αρχίζει από της υπογραφής της. 

3. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1992 

01 ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΑΜΥΝΑΣ 

ΚΩΝ/ΝΟΣ ΓΙΑΤΡΑΚΟΣ ΙΩΑΝΝΗΣ ΣΤΑΘΟΠΟΥΛΟΣ 
- 4 - - 

Αριθ. 2066743/6735/0024 (3) 

Μερική Ανάκληση της 290923/14.12.55 απόφασης του Υπουργού 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση νομικών 
προσώπων από την Τράπεζα της Ελλάδας». 

2. Το από 7.10.1958 Β. Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π. Δ/τος». 

3. Το Π. Δ/γμα αριθμ. 496/74 «Περί λογιστικού ΝΠΔΔ». 

4. Την απόφασή μας αριθμ. 290923/14.12.55 «Ανάθεση της δια¬ 
χείρισης διαφόρων Νοσηλευτικών ιδρυμάτων μεταξύ των οποίων και 
του Νοσοκομείου Συνδέσμου Κοινοτήτων Κιλκίς, στην Τράπεζα της Ελ¬ 
λάδος. 

5. Τοαπό5.12.55 Β. Δ/γμα (ΦΕΚ 26/Α/19.1.56) «Περί αναμορ- 
φώσεως του Οργανισμού του Νοσοκομείου Συνδέσμου Δήμου και Κοι¬ 
νοτήτων Επαρχίας Κιλκίς, με το οποίο το ανωτέρω Νοσοκομείο μετονο¬ 
μάσθηκε σε «Γενικό Νοσοκομείο Κιλκίς». 

6. Την απόφαση Α3β/14166/8.8.86 (ΦΕΚ 638/Β/30.9.86) με 
την οποία το «Γενικό Νοσοκομείο Κιλκίς» μετονομάσθηκε σε «Γενικό 
Νομαρχιακό Νοσοκομείο Κιλκίς». 

7. Το έγγραφο της Τράπεζας της Ελλάδος αριθμ. 10831/1.4.92 με 
το οποίο ζητείται η μεταφορά της Ταμιακής διαχείρισης του ανωτέρω 
ΝΠΔΔ από την Τράπεζα της Ελλάδος (πρακτορείο Κιλκίς) στην ΑΤΕ 
(Υποκ/μα Κιλκίς). 

8. Τα έγγραφα του Γενικού Νομαρχιακού Νοσοκομείου Κιλκίς 
αριθμ. Γ/1/5702/3.7,92 και 7218/20.8.92 με τα οποία διευκρινί¬ 
ζεται ότι το ανωτέρω ΝΠΔΔ εξυπηρετείτο από την Τράπεζα της Ελλά¬ 
δος με την ανωτέρω απόφαση και ότι όλες οι αναμορφώσεις του Οργανι¬ 
σμού του Νοσοκομείου που έγιναν αφορούν το ίδιο και το αυτό ίδρυμα. 

9. Την απόφαση του Υπουργού των Οικονομικών αριθμ. 1092170/ 
1378/0006/15.10.91 (ΦΕΚ 846/Β/15.10.1991) «Μεταβίβαση 
της εξουσίας να υπογράφουν με εντολή Υπουργού στο Γεν. Γραμματέα, 
Γεν. Διευθυντή, Προϊσταμένους Δ/νσεως Τμημάτων κ.λπ, αποφασί¬ 
ζουμε: 

Ανακαλούμε μερικά την ανωτέρω απόφασή μας αριθμ. 290923/ 
14.12.55 και μόνο όσον αφορά την ταμιακή διαχείριση του Γενικού Νο¬ 
μαρχιακού Νοσοκομείου Κιλκίς που τηρείται στην Τράπεζα της Ελλά¬ 
δος (Πρακτορείο Κιλκίς) και ορίζουμε όπως το Ταμιακό υπόλοιπο του 
λογ/σμού του μεταφερθεί σε λογ/σμό που θα τηρείται στην Αγροτική 
Τράπεζα της Ελλάδας (Υποκ/μα Κιλκίς). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Σεπτεμβρίου 1992 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 
- 4 -- 

Αριθ, Δ1α/41426 (4) 

Σύσταση Ειδικού Υπηρεσιακού Συμβουλίου για το προσωπικό του Εθνι¬ 
κού Κέντρου Άμεσης Βοήθειας και συγκρότηση τούτου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Γ. Τις διατάξεις του άρθρου 14τουΝ. 1586/1986 (ΦΕΚ 37/1986 
τ. Α') «Βαθμολογική διάρθρωση των θέσεων του Δημοσίου, Νομικών 
Προσώπων Δημοσίου Δικαίου και των Οργανισμών Τοπικής Αυτοδιοί¬ 
κησης και άλλες διατάξεις». 

2. Τις διατάξεις των άρθρων 7-9 του Π.Δ. 611/1977. 

3. Τις διατάξεις του άρθρου 40 του Ν. 1884/1990 (ΦΕΚ.81/1990 
τ. Α') «Διαρρυθμίσεις στην έμμεση φορολογία και άλλες διατάξεις». 


4. Την απόφασή μας Δίγ/οικ. 33692/11.10.1988 (ΦΕΚ. 768/ 
1988 τ. Β'). 

5. Τα αριθ. 7914/10.9.1991 και 8998/19.8.1992 έγγραφα του 
Εθνικού Κέντρου Άμεσης Βοήθειας, αποφασίζουμε: 

1. Τροποποιούμε την αριθ. Δ1γ/οικ.33692/11.10.1988 (ΦΕΚ 
768/1988 τ. Β') απόφασή μας και συστήνουμε για το προσωπικό του 
Εθνικού Κέντρου Άμεσης Βοήθειας (Ε.Κ.Α.Β.) Ειδικό υπηρεσιακό 
Συμβούλιο. 

2. Το ανωτέρω Συμβούλιο συγκροτείται από: 

α. Έναν Αντιπρόεδρο, Σύμβουλο ή Πάρεδρο του Συμβουλίου της 
Επικράτειας ή Αντιπρόεδρο του Αρείου Πάγου ή Αρεοπαγίτης ή Αντι¬ 
πρόεδρο, Σύμβουλο ή Πάρεδρο του Ελεγκτικού Συνεδρίου ή Πρόεδρο 
Εφετών ή Εφέτη των Πολιτικών ή Διοικητικών Δικαστηρίων ή Σύμ¬ 
βουλο ή Πάρεδρο του Νομικού Συμβουλίου του Κράτους, ως Πρόεδρο, 
που ορίζεται με τον αναπληρωτή του ύστερα από πρόταση του Προέδρου 
του Συμβουλίου Επικράτειας, του Αρείου Πάγου, του Ελεγκτικού Συνε¬ 
δρίου, του Γ ενικού Επιτρόπου της Επικράτειας των Διοικητικών Δικα¬ 
στηρίων και του Προέδρου του Νομικού Συμβουλίου του Κράτους, κατά 
περίπτωση. 

β. Δύο μόνιμους υπαλλήλους του ΝΠΔΔ με βαθμό Α' οριζόμενοι σύμ¬ 
φωνα με το παρ. 3 και 4 του άρθρου 14 του Ν. 1586/1986, όπως τρο¬ 
ποποιήθηκε με την παρ. 2 του άρθρου 40 του Ν. 1884/1990. 

γ. Δύο αιρετούς εκπροσώπους των υπαλλήλων, που εκλέγονται με 
άμεση καθολική και μυστική ψηφοφορία. 

δ. Όταν το Υπηρεσιακό Συμβούλιο κρίνει θέματα προσωπικού με 
σχέση εργασίας ιδιωτικού δικαίου αντί των δύο αιρετών εκπροσώπων 
των μονίμων υπαλλήλων, μετέχουν δύο αιρετοί εκπρόσωποι του προσω¬ 
πικού με σύμβαση εργασίας ιδιωτικού δικαίου αορίστου χρόνου, που 
εκλέγονται σύμφωνα με τις ισχύουσες διατάξεις. 

3. Γραμματέας του Υπηρεσιακού Συμβουλίου με τον αναπληρωτή 
του ορίζεται ^δημόσιος πολιτικός υπάλληλος ή υπάλληλος του Νομικού 
Προσώπου οριζόμενος από τον Πρόεδρο. 

4. Οι υποθέσεις που εκκρεμούν στο υφιστάμενο Κοινό Υπηρεσιακό 
Συμβούλιο και για τις οποίες δεν έχει ληφθεί απόφαση θα κριθούν από 
το Υπηρεσιακό Συμβούλιο που συστήνεται με την απόφαση. 

5. Κατά τα λοιπά ισχύει η ανωτέρω τροποποιούμενη απόφαση. 

Η απόφαση αυτή, της οποίας η ισχύς αρχίζει από 1.1.1993, να δη- 

μοσιευθεί στην Εφημερίδα της Κυβερνήσεως. 

Αθήνα, 15 Σεπτεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-♦- 

Αριθ. Φ.201/οικ 5295 (5) 

Καθορισμός αριθμού προσώπων για ανάθεση έργου με μίσθωση από το 

Ταμείο Επικ. Ασφάλισης, Πρόνοιας και Ασθένειας Λιμενεργα¬ 
τών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την 147/8.7.92 απόφαση του Πρωθυπουργού. 

3. Την 33361/91 (ΦΕΚ 703 Β') κοινή Υπουργική απόφαση, απο¬ 
φασίζουμε: 

Καθορίζουμε τον αριθμό των προσώπων που μπορεί το Ταμείο Επικ. 
Ασφάλισης, Πρόνοιας και Ασθένειας Λιμενεργατών να αναθέσει έργο με 
μίσθωση σε 12 φυσιοθεραπευτές, για ένα (1) χρόνο, προκειμένου να εξα¬ 
σφαλιστεί η φυσιοθεραπευτική αγωγή των ασφαλισμένων του ταμείου. 

Οι παραπάνω φυσιοθεραπευτές απαιτείται να έχουν πτυχίο φυσιοθε¬ 
ραπείας αναγνωρισμένο, άδεια άσκησης επαγγέλματος και να έχουν εγ-. 
γραφεί στο οικείο επαγγελματικό σωματείο. 

Η αμοιβή των αναδοχών αυτών θα παρέχεται με βάση το απαιτού- 
μενο από τον Κ.Φ.Σ. στοιχείο και θα καθορίζεται σύμφωνα με το Κρα¬ 
τικό Τιμολόγιο (κατά πράξη και περίπτωση), ο ελάχιστος δε αριθμός 
των πράξεων που θα εκτελούν θα είναι 40 κατά μήνα. 

Το έργο των ως άνω φυσιοθεραπευτών δεν ανάγεται στον κύκλο των 
καθηκόντων των υπαλλήλων του ταμείου, θα παρέχεται στα ιδιωτικά 
τους φυσιοθεραπευτήρια και σε χρόνο ανεξάρτητο από το ωράριο λει¬ 
τουργίας της υπηρεσίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Σεπτεμβρίου 1992 

Με εντολή Υπουργών 
Οι Γενικοί Γραμματείς Υπουργείων 

Υγείας, Πρόνοιας και 

Προεδρίας της Κυβέρνησης Κοινωνικών Ασφαλίσεων 

Μ. ΑΡΓΥΡΟΠΟΥΛΟΣ I. ΒΑΡΘΟΛΟΜΑΙΟΣ 

--φ- 

Αριθ. 3245/4/92 (6) 

Ανάθεση σε ιδιωτικές επιχειρήσεις της κατασκευής - οργάνωσης - εκμε¬ 
τάλλευσης πλωτών ευκολιών υποδοχής πετρελαιοειδών καταλοίπων 

- λυμάτων - απορριμμάτων πλοίων στον λιμένα Θεσσαλονίκης. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 9 παρ. 2 του Ν. 743/77 (ΦΕΚ 319Α'/ 
17.10.77) «Περί προστασίας θαλασσίου περιβάλλοντος και ρυθμίσεως 
συναφών θεμάτων». 

2. Την απόφαση ΥΕΝ 181051/2080/78/14.12.78 «Περί υπο- 
χρεώσεως των Οργανισμών και των Λιμενικών Ταμείων για την κατα¬ 
σκευή ευκολιών υποδοχής καταλοίπων». 

3. Το άρθρο 12 του Ν. 1269/82 (ΦΕΚ 89Α’/21.7.82) «Κύρωσης 
ΔΣ πρόληψης ρύπανσης θάλασσας από πλοία 1973 και πρωτοκόλλου 
1978» (ΜΑΚΡΟΕ 73/78). 

4. Την με αριθ. 22645/5.8.92 απόφαση του ΔΣ/ΟΛΘ «Περί εγκα¬ 
τάστασης και λειτουργίας ευκολιών υποδοχής πετρελαιοειδών καταλοί¬ 
πων πλοίων στο λιμάνι Θεσσαλονίκης». 

5. Την ανάγκη πρόληψης της ρύπανσης της θαλάσσιας περιοχής 
Θεσσαλονίκης από πετρελαιοειδή κατάλοιπα που προέρχοντα από τις 
λειτουργικές διαδικασίες των πλοίων, αποφασίζουμε: 

1. Επιτρέπουμε τη δημιουργία - οργάνωση - εκμετάλλευση πλωτών 
ευκολιών υποδοχής πετρελαιοειδών καταλοίπων - λυμάτων - απορριμ¬ 
μάτων προερχομένων από τις λειτουργικές διαδικασίες των πλοίων 
στον λιμένα Θεσσαλονίκης σε ιδιωτικές επιχειρήσεις. 

2. Οι πλωτές ευκολίες υποδοχής πετρελαιοειδών καταλοίπων - λυ¬ 
μάτων - απορριμμάτων και οι βοηθητικοί εξοπλισμοί πρέπει να εφοδια- 
σθούν με τις άδειες που προβλέπονται από: 

α. Αριθ. 3231.8/1/89/28.7.89 απόφαση ΥΕΝ (ΦΕΚ 573 Β’/ 

3.8.89) «Όροι και προϋποθέσεις χορήγησης άδειας σε πλοία και πλωτά 
ναυπηγήματα, που χρησιμοποιούνται σαν πλωτές ευκολίες υποδοχής 
πετρελαιοειδών καταλοίπων». 

β. Αριθ. 3221.2/2/89/30.5.89 απόφαση ΥΕΝ (ΦΕΚ 435 Β'/ 

5.6.89) «Όροι και προϋποθέσεις χορήγησης άδειας σε πλοία και πλωτά 
ναυπηγήματα, που χρησιμοποιούνται ως πλωτές ευκολίες υποδοχής 
λυμάτων» και 

γ. Αριθ. 181051/1090/82/13.4.82 απόφαση ΥΕΝ (ΦΕΚ 266 
Β'/17.5.82) «Όροι και προϋποθέσεις αναγνώρισης πλοίων ή φορτηγί¬ 
δων ή πλωτών γενικά ναυπηγημάτων που χρησιμοποιούνται ως ευκο¬ 
λίες υποδοχής στερεών απορριμμάτων πλοίων». 

3. Τα τιμολόγια των ευκολιών θα καθορισθούν σύμφωνα με το άρθρο 
9 παρ. 4 του Ν. 743/77 από το ΥΕΝ. 

1 4. Οι πλωτές ευκολίες θα εγκατασταθούν σε χώρο της ζώνης λιμένος 
Θεσ/νίκης ο οποίος θα παραχωρηθεί στις ενδιαφερόμενες ιδιωτικές επι¬ 
χειρήσεις σύμφωνα με τις διατάξεις του άρθρου 7 του Ν.Δ. 2942/54 η 
δε διαδικασία επιλογής τους θα γίνει σύμφωνα με την αριθμ. 113/ 
1990/17.10.90 γνωμοδότηση του Ν.Σ.Κ. που έγινε αποδεκτή με την 
(αριθμ. 3247.20/1/90/20.11.90 απόφαση ΥΕΝ. 

5. Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 18 Σεπτεμβρίου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 


Αριθ. 1173 (7) 

Ειδικός Κανονισμός Λιμένα Θήρας αριθμός 36 περί λεμβουχικών δι¬ 
καιωμάτων. 

Ο ΕΠΑΡΧΟΣ ΘΗΡΑΣ 

Σύμφωνα με: 

1. Τις διατάξεις του άρθρου 10 του Ν. 1940/91 (ΦΕΚ 40 Τεύχος 


Α’/18.3.1991) περί Μονάδας Ειδικών Αποστολών Σώματος, που 
αντικαθιστά το άρθρο 156 του ΝΔ 187/1973 (ΦΕΚ 261 Τεύχος Α’/ 
13.10.73) περί ΚΔΝΔ. 

2. Τις διατάξεις του Π.Δ. 338/83 (ΦΕΚ 119 Α’/83). 

3. Το Σχέδιο του Ειδικού Κανονισμού Λιμένα Θήρας που υποβλή¬ 
θηκε με την αναφορά της Λιμενικής Αρχής Θήρας αριθμ. 3131/../ 

92/.και επειδή με τις ανωτέρω διατάξεις ρυθμίζονται θέματα που 

κανονίζουν την εύρρυθμη λειτουργία του λιμένα, αποφασίζουμε: 

Άρθρο μόνο 

Εγκρίνουμε τον πιό κάτω Ειδικό Κανονισμό Λιμένα Θήρας αριθμός 36. 

ΕΙΔΙΚΟΣ ΚΑΝΟΝΙΣΜΟΣ ΤΟΥ ΛΙΜΕΝΑ ΘΗΡΑΣ ΑΡΙΘΜ. 36 
Ο ΛΙΜΕΝΑΡΧΗΣ ΘΗΡΑΣ 
Έχοντας υπόψη: 

α) Τις διατάξεις του από 9 Ιουνίου 1948 ΒΔ κωδικοποιημένου Νό¬ 
μου 499/47 Περί πειθαρχικής εξουσίας των προϊσταμένων Λιμενικών 
Αρχών (ΦΕΚ 162 Α’) συνδυαζόμενες με τα άρθρα 141-157 του ΝΔ 
187/73 με το οποίο κυρώθηκε ο Κώδικας Δημοσίου Ναυτικού Δικαίου 
(ΦΕΚ 261 Α'). 

β) Το άρθρο 10 του Ν. 1940/91 (ΦΕΚ 40 Τεύχος Α’/18.3.1991) 
περί Μονάδας Ειδικών Αποστολών Σώματος, που αντικαθιστά το άρθρο 
156 του ΝΔ 187/1973 (ΦΕΚ 261 Τεύχος Α’/13.10.73) περί ΚΔΝΔ. 

γ) Τις διατάξεις του ΝΔ 444/70 περί αρμοδιότητας του ΑΣ και σχέ- 
σεως προς τας αρμοδιότητας των Σωμάτων Ασφαλείας (ΦΕΚ 39 Α'). 

Άρθρο 1 
ΟΡΙΑ ΙΣΧΥΟΣ 

Ο παρών Ειδικός Κανονισμός Λιμένα Θήρας, ισχύει για τα λιμάνια, 
τους όρμους και τη θαλάσσια έκταση και χερσαία ζώνη της περιοχής δι¬ 
καιοδοσίας της Λιμενικής Αρχής Θήρας και των υφισταμένων της Λιμε¬ 
νικών Σταθμών και Υπαλλήλων Λιμένα, όπως αυτή καθορίζεται από 
τις κείμενες διατάξεις. 

Άρθρο 2 

1. Τα λεμβουχικά δικαιώματα για την αποεπίβίβαση άπό τα περιη¬ 
γητικά πλοία (κρουαζιερόπλοια) που καταπλέουν στα λιμάνια της περιο¬ 
χής μας είτε αυτά προσδένουν σε ναύδετα, είτε παραμένουν μακριά των 
όρμων, ορίζονται ενιαία 158 δρχ. το άτομο για απλή διαδρομή ανεξάρ¬ 
τητα από την θέση τους στο πλοίο. 

2. Εφόσον για την αποεπίβίβαση των περιηγητών κατόπιν εγκρί- 
σεως της Λιμενικής Αρχής δεν χρησιμοποιηθούν οι λέμβοι των λεμβού¬ 
χων, αλλά οι λέμβοι του πλοίου, τότε καταβάλεται στο Σωματείο των 
Λεμβούχων το 50% της παραγράφου 1 του παρόντος με την προϋπό¬ 
θεση ότι οι λεμβούχοι παρίστανται για την πρόσδεση και λύση των λέμ¬ 
βων του πλοίου στα κρηπιδώματα και για την ασφάλεια των αποεπιβι- 
βαζομένων. 

3. Εάν οι λέμβοι των λεμβούχων δεν επαρκούν για την αποεπίβίβαση 
των περιηγητών και χρησιμοποιηθούν άλλα σκάφη, που πληρούν τις 
προϋποθέσεις κατόπιν εγκρίσεως της Λιμενικής Αρχής, καταβάλλεται 
στο Σωματείο των λεμβούχων το 30% των λεμβουχικών δικαιωμά¬ 
των, που καθορίζονται στην παράγραφο 1 του παρόντος. 

4. Στην περίπτωση που τουριστικό πλοίο παραβάλλει η πρυμνοδετή¬ 
σει σε κρηπιδώματα του όρμου ΑΘΗΝΙΟΥ και αποεπιβιβάσει περιηγη¬ 
τές χωρίς την χρήση Λέμβου δεν καταβάλλει λεμβουχικά δικαιώματα. 
Εφόσον αποβιβάσει περιηγητές οι οποίοι στη συνέχεια επιβιβαστούν στο 
πλοίο με χρήση λέμβου από τον όρμο ΦΗΡΩΝ καταβάλλονται λεμβου¬ 
χικά δικαιώματα 158 δρχ. (δηλαδη της απλής διαδρομής). 

Άρθρο 3 

Εργάτες αποεπιβιβαζόμενοι για εργασία, επισκέπτες και πληρώματα 
πλοίων καταβάλλουν λεμβουχικά δικαιώματα για την αποεπίβίβαση 
δρχ. 41. 

Ορίζουμε_το αντάλλαγμα χρήσης λέμβου συμπεριλαμβανομένης και 
της αμοιβής των λεμβούχων, που επιβαίνουν για αποκλειστική μετα¬ 
φορά επίπλων, αποσκευών και εμπορευμάτων για ή από το πλοίο δρχ. 
258 και προκειμένου για μεταφορά από το πλοίο, που βρίσκεται μακρυά 
από όρμους δρχ. 542. 

Τα ίδια ανταλλάγματα καταβάλλονται για μισθώσεις λέμβων για 
την εξυπηρέτηση των πλοίων, των πρακτόρων για απλή διαδρομή. 

Άρθρο 4 

1. Ορίζουμε αμοιβή των λεμβούχων για το δέσιμο και λύσιμο των 
πλοίων στην προκυμαία για Ε/Γ πλοία από 500 ΚΟΧ και πάνω σε δρχ. 
2.875. 

2. Εφόσον η πρόσδεση των πλοίων γίνεται σε ναύδετα το αντάλλαγμα 
χρήσης λέμβου συμπεριλαμβανομένης και της αμοιβής των λεμβούχων 
που επιβαίνουν ορίζεται ως εξής: 

α) Για τα Ε/Γ ακτοπλοϊκά πλοία από 500 ΚΟΧ και πάνω σε δρχ. 
3.450. 

β) Για τα περιηγητικά πλοία ανεξάρτητα από την χωρητικότητά τους 
σε δρχ. 8.625. 

γ) Για τα Φ/Γ πλοία από 500 ΚΟΧ και πάνω σε δρχ. 3,450. 

δ) Για τα Θ/Γ από 50 ΚΟΧ και πάνω σε δρχ. 5.750. 

3. Υπόχρεοι για την καταβολή των πάρα πάνω αμοιβών είναι οι 
πλοιοκτήτες των πλοίων, οι κυβερνήτες και οι ναυτικοί πράκτορές τους. 

Στις πάρα πάνω τιμές συμπεριλαμβάνεται και η αμοιβή για την το¬ 
ποθέτηση και άρση των γεφυροκλιμάκων του πλοίου. 

Άρθρο 5 

1. Μετά το τέλος της αποβίβασης των περιηγητών από τα κρουαζιε- 
ρόπλοια που βρίσκονται μακρυά από τους όρμους, τα δρομολόγια επι¬ 
στροφής στα πλοία θα εκτελούνται ανά ώρα μέχρι και τεσσάρων ωρών 
από την ώρα κατάπλου των πλοίων στο Λιμάνι. Για τα δρομολόγια που 
θα εκτελούνται μετά την ώρα αυτή θα καταβάλλεται αποζημίωσις 
2.875 δρχ. κατά δρομολόγιο. 

2. (α) Στη διάθεση του πρακτορείου πρέπει να υπάρχουν υποχρεω¬ 
τικά και άλλες λέμβοι για έκτακτα δρομολόγια (ενδιάμεσα) μετάβασης 
που θα εκτελούνται συνέχεια μέχρι την 20.00 ώρα και για τα οποία θα 
καταβάλλονται δρχ. 2.875, ενώ μετά την ώρα αυτήν θα καταβάλλο¬ 
νται δρχ. 4.025. 

2. (β) Μετά το τέλος της αποβίβασης των περιηγητών των περιηγη¬ 
τικών πλοίων που έχουν προσδέσει σε ναύδετο στον όρμο, τα δρομολό¬ 
για στο πλοίο θα εκτελούνται ανά μία (1) ώρα και για τέσσερις ώρες 
μετά την πρόσδεση του πλοίου. 

2. (γ) Μετά την ώρα αυτή θα καταβάλλεται αποζημίωση δρχ. 2.300 
ανά δρομολόγιο και εφόσον πραγματοποιηθεί πριν από την 20.00 ώρα. 
Μετά την ώρα αυτή τα δρομολόγια μετάβασης θα εκτελούνται με κατα¬ 
βολή αποζημίωσης 4.025 δρχ. κατά δρομολόγιο. 

3. Όσες φορές κατά την εκτέλεση δρομολογίου επιστροφής κάθε μία 
ώρα (παρ. 1 του αυτού άρθρου) αναμένουν στην αποβάθρα περιηγητές 
τους οποίους δεν μπόρεσαν να παραλάβουν εξ’ ολοκλήρου οι διαθέσιμοι 
λέμβοι, αυτές εκτελούν στη συνέχεια και άλλα δρομολόγια χωρίς κατα¬ 
βολή επιπλέον αποζημίωσης από αυτήν της παραγράφου 1 του άρθρου 
2 · 

4. Η αποζημίωση αυτή που ορίζεται από αυτό το άρθρο οφείλεται επί 
πλέον του λεμβουχικού δικαιώματος, που καταβάλλεται κατά άτομο 
σύμφωνα με το άρθρο 2. 

Άρθρο 6 

1. Οι πράκτορες που αναμένουν πλοίο υποχρεούνται να ειδοποιούν 
προ 12 ωρών τους λεμβούχους. 

2. Οι λεμβούχοι υποχρεούνται να βρίσκονται στο λιμάνι σε αναμονή 
εκτελέσεως δρομολογίου μισή ώρα πριν τον κατάπλου των κρουαζιερο- 
πλοίων και μέχρι τον απόπλου τους από το λιμάνι. 

3. Οι θέσεις αποεπιβιβάσεως των επιβατών και φορτοεκφοερτώσεις 
των εμπορευμάτων καθορίζονται από την Λιμενική Αρχή. 

4. Σε περίπτωση δυσμενών καιρικών συνθηκών η Λιμενική Αρχή 
έχει το δικαίωμα να απαγορεύει την εκτέλεση δρομολογίων και την 
προσέγγιση των λέμβων στα πλοία έξω από τους όρμους. 

5. Κάθε διαφορά ή αμφισβήτηση για ζητήματα που προβλέπονται 
από τον παρόντα κανονισμό επιλύεται από την Λιμενική Αρχή. 

6. Οι λεμβούχοι πρέπει να φέρουν ομοιόμορφη στολή. 

Άρθρο 7 

1. Από την έναρξη ισχύος του παρόντος Κανονισμού καταργείται ο 
αριθμ. 34/91 (ΦΕΚ 908 Α/91) Ειδικός Κανονισμός Λιμένος Θήρας, 
ως και κάθε άλλη διάταξη που είναι αντίθετη με τις διατάξεις του παρό¬ 
ντος Κανονισμού. 

2. Η ισχύς του παρόντος Κανονισμού αρχίζει από την δημοσίευσή του 
στην Εφημερίδα της Κυβερνήσεως. 

Άρθρο 8 

Οι παραβάτες του παρόντος κανονισμού, του οποίου η εκτέλεση ανα¬ 
τίθεται στα Λιμενικά Όργανα, ανεξάρτητα από τις αστικές και ποινικές 


ευθύνες, που συντρέχουν από την ισχύουσα Νομοθεσία, υπόκεινται και 
στις κυρώσεις του άρθρου 157 του Ν.Δ. 187/73 (ΦΕΚ 261 Α/ 
3.10.73) περί ΚΔΝΔ, όπως τροποποιήθηκε με το Π.Δ. 207/1985 
(ΦΕΚ 760 Α/85). 

Θήρα, 20 Μαΐου 1992 
Ο Λιμενάρχης 

Ανθ/ρχος Λ.Σ. ΣΤΑΥΡΟΣ ΣΤΑΥΡΙΑΝΙΔΗΣ 

β) Ορίζουμε ως ημερομηνία έναρξης ισχύος αυτού από την ημέρα δη¬ 
μοσίευσής του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Θήρα, 27 Λ|αΐου 1992 
Ο Έπαρχος 

ΑΡΤΕΜΙΟΣ ΜΗΤΡΟΠΙΑΣ 

- -4 -τ- . 

Αριθ. ΕΣ 6402 (8) 

Σύσταση Αθλητικού Οργανισμού στο Δήμο Σφακιωτών Ν. Λευκάδας. 

Η ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.κ. (Π.Δ/μα 323/89). 

2. Την αριθ. 188/92 απόφαση του Δημοτικού Συμβουλίου Σφακιω- 
τών με την οποία αποφασίζεται η ίδρυση νομικού προσώπου με την 
επωνυμία «Αθλητικός Οργανισμός Δήμου Σφακιωτών», αποφασί¬ 
ζουμε: 

Συστήνουμε νομικό πρόσωπο στο Δήμο Σφακιωτών με έδρα την έδρα 
του ομώνυμου Δήμου. 

Σκοπός του νομικού προσώπου είναι η δημιουργία και λειτουργία 
αθλητικών κέντρων και γυμναστηρίων, χώρων αθλοπαιδιών και γυ¬ 
μναστικής ώστε να καλύπτονται οι ανάγκες για άθληση των δημοτών 
και ιδιαίτερα των νέων και η ανάπτυξη μαζικού αθλητισμού. Η καλλιέρ¬ 
γεια των σωματικών και Πνευματικών ικανοτήτων, η καλλιέργεια φί¬ 
λαθλου συναγωνιστικού πνεύματος, μακριά από φανατισμούς, ανταγω¬ 
νισμούς και κερδοσκοπικούς στόχους και η κοινωνοικοποίηση των δη¬ 
μοτών. 

Το νομικό πρόσωπο διοικείται από 7μελές Διοικητικό Συμβούλιο που 
αποτελείται από τον εκάστοτε Δήμαρχο ως Πρόεδρο ή τον αντιδήμαρχο 
που ορίζεται από τον Δήμαρχο, τρεις (3) δημοτικούς συμβούλους που 
ορίζονται από το Δημ. Συμβούλιο με τους αναπληρωτές τους, ένα αιρετό 
εκπρόσωπο των εργαζομένων στο νομικό πρόσωπο με τον αναπληρωτή 
του και δύο (2) δημότες που ορίζονται με τους αναπληρωτές τους από το 
Δημ. Συμβούλιο και προέρχονται από πρόσωπα που ασχολούνται με τον 
αθλητισμό. 

Η θητεία των μελών του διοικ. συμβουλίου του Νομ. Προσώπου ακο¬ 
λουθεί τη δημοτική περίοδο. 

Πόροι του νομικού προσώπου είναι η ετήσια επιχορήγηση του Δήμου 
όπως αυτή εκάστοτε θα καθορίζεται, η επιχορήγηση και κάθε άλλη πα¬ 
ροχή του Κράτους, κάθε είδους συνδρομές, εισφορές, δωρεές, κληρονο¬ 
μιές, οι πρόσοδοι από την περιουσία του και κάθε άλλη νόμιμη πρόσο¬ 
δος. * . 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 24 Αυγούστου 1992 

Η Νομάρχης κ.α.α. 

ΚΩΝ/ΝΟΣ ΜΑΓΚΑΦΑΣ 

-♦- 

Αριθ. ΑΙΕΣ 6382 (9) 

Τροποποίηση του Οργανισμού Εσωτερικής Υπηρεσίας της Κοινότητας 
Μαρώνειας Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: ι 

1. Τις διατάξεις: α) του άρθρ. 12 του Ν. 1188/81 όπως αντικατα-, 

στάθηκαν με τις όμοιες του άρθρ. 26 του Ν. 1832/89, β) του IIΔ 
37α/87 και γ) του Ν. 1586/86. 1 

2. Τις αριθμ. 53560/6.8.86 και 75643/16.1.87 εγκυκλίους του 
Υπ. Εσωτερικών. 

3. Την αριθμ. 39/92 απόφαση του Κοινοτικού Συμβουλίου Μαρώ-1 

νειας καθώς και την 7/10.7.92 σύμφωνη γνωμοδότηση του Υπηρεσια¬ 
κού Συμβουλίου, αποφασίζουμε: / 

Εκγρίνουμε την ανωτέρω 39/92 απόφαση του Κοινοτικού Συμβου¬ 
λίου Μαρώνειας με την οποία τροποποιείται ο Οργανισμός Εσωτερικής 
Υπηρεσίας της Κοινότητας του οποίου το άρθρο 2 διαμορφώνεται ως 

εξής: 

Άρθρο 2 

Διάρθρωση - Διαβάθμιση θέσεων 

Οργανωτικό σχήμα: Γραμματεία 

1) Κατηγορία ΔΕ 

α) Κλάδος ΔΕΙ - Διοικητικού 
Μία (1) θέση με βαθμούς Γ-Α 

2) Κατηγορία ΥΕ 

α) Κλάδος ΥΕ1 Κλητήρων - θυρωρών - Γενικών καθηκόντων 
Μία (1) θέση με βαθμό Δ-Γ. Η θέση αυτή καταργείται όταν κενωθεί 
με οποιοδήποτε τρόπο, 
β) Κλάδος ΥΕ16 
Μία (1) θέση με βαθμούς Δ-Γ 

3) Προϊστάμενος των υπηρεσιών ο πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 19 Αυγούστου 1992 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

- ♦— 

Αριθ. ΕΣ/18878 (10) 

Τροποποίηση και προσαρμογή του Οργανισμού Εσωτερικής Υπηρεσίας 
του ΚΑΠΗ της Κοινότητας Πρώτης Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Πρώτης αριθμ. 867/15.5.1992 με 
την οποία υποβλήθηκε η απόφαση του Διοικητικού Συμβουλίου αριθ. 1 / 
1992 που αναφέρεται στην ψήφιση και προσαρμογή του Οργανισμού 
Εσωτερικής Υπηρεσίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί κυρώσεως 
του Κώδικος «περί καταστάσεως προσωπικού οργανισμών τοπικής αυ- 
τοδιοικήσεως» όπως τροποποιήθηκε με τις διατάξεις του άρθρου 26 
παρ. 1 Ν. 1832/1989. 

3. Τις διατάξεις των άρθρων 1-4, 9 και 15 του Ν. 1586/86 Βαθμο¬ 
λογική διάρκεια των θέσεων του Δημοσίου, των Ν.Π.Δ.Δ. και των ορ¬ 
γανισμών τοπικής αυτοδιοίκησης και άλλες διατάξεις» και το Π.Δ. 
37α/1987 και Π.Δ. 22/1990 για την γνωμοδότηση του Υπηρεσιακού 
Συμβουλίου του άρθρου 5 του Ν. 1188/81 αριθ. 6/2/26.6.1992, τα 
υπόλοιπα στοιχεία του φακέλου και την οικονομική κατάσταση της Κοι¬ 
νότητας. 

4. Τις αριθ. 53660/59/6.8.1986 και 75643/16.1.1987 διατα¬ 
γές του ΥΠΕΣ, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του ΚΑΠΗ της 
Κοινότητας Πρώτης, ο οποίος ψηφίσθηκε και προσαρμόσθηκε με την 
απόφαση του Διοικητικού Συμβουλίου αριθ. 1/1992, ώστε αυτός να 
περιλαμβάνει την κατωτέρω υπηρεσιακή διάρθρωση: 

«Γραμματεία» με τις εξής θέσεις υπαλλήλων: 

Α. ΜΟΝΙΜΟ ΠΡΟΣΩΠΙΚΟ 

1. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
α) Κλάδος ΤΕ2 Κοινωνικών Λειτουργών 

Μία (1) θέση Κοινωνικών Λειτουργών με διαβάθμιση Γ'-Α' 

2. ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 
α) Κλάδος ΤΕ6 επισκεπτριών αδελφών 

Μία (1) θέση επισκέπτριας αδελφής με διαβάθμιση Γ’-Α' 

β) Κλάδος ΤΕ8 αδελφών νοσοκόμων 

Μία (1) θέση αδελφής νοσοκόμου με διαβάθμιση Γ’-Α’ 

γ) Κλάδος ΔΕ7 βοηθών νοσοκόμων 

Μία (1) θέση βοηθού νοσοκόμου με διαβάθμιση Γ’-Α’ 

Η πλήρωση της θέσης αυτής γίνεται ύστερα από αδυναμία πληρώ- 
σεως των θέσεων ΤΕ6 και ΤΕ8. 

Σε περίπτωση πλήρωσης της μιας θέσεως από τις ανωτέρω τρεις (3) 
των κλάδων ΤΕ6, ΤΕ8 και ΔΕ7 οι λοιπές θέσεις καταργούνται αυτοδι¬ 
καίως. 

3. ΘΕΣΕΙΣ ΤΕΧΝΙΚΩΝ ΥΓΕΙΟΝΟΜΙΚΟΥ 
α) Κλάδος ΥΕ15 οικογενειακών βοηθών 

Μία θέση οικογενειακής βοηθού με διαβάθμιση Δ'-Γ' 

Β. ΠΡΟΣΩΠΙΚΟ ΜΕ ΣΥΜΒΑΣΗ Ι.Δ. 


α) Μία (1) θέση φυσικοθεραπευτή με τρίωρη απασχόληση άρθρου 
258 παρ. 2 Ν. 1188/81. 

Μοναδικός προϊστάμενος της υπηρεσίας είναι ο Πρόεδρος Διοικητι¬ 
κού Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 18 Αυγούστου 1992 < 

Με εντολή Νομάρχη 
Η Διευθύντρια 
ΔΙΝΩΡΑ ΤΣΑΠΝΙΔΟΥ 

Αριθ. 16456 (11) 

Σύσταση Νομικού Προσώπου με την επωνυμία «Αθλητικός Οργανισμός 
Δήμου Λαμίας», Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
• 2. Την 216/92 απόφαση του Δημοτικού Συμβουλίου Λαμιέων, απο¬ 
φασίζουμε: 

1. Συνιστούμε Νομικό Πρόσωπο με την επωνυμία «Αθλητικός Οργα¬ 
νισμός Δήμου Λαμίας» στο Δήμο Λαμίας του Νομού Φθιώτιδας. 

2. Σκοπός του Νομικού προσώπου θα είναι: 

α) Η λειτουργία και διαχείριση όλων των αθλητικών χώρων που 
ανήκουν στο Δήμο Λαμίας. 

β) Η δημιουργία νέων χώρων αθλητικής υποδομής (όπως αθλητι-' 
κών κέντρων γυμναστηρίων χώρων αθλοπαιδιών κλπ. 
γ) Η ανάπτυξη προγραμμάτων μαζικού αθλητισμού, 
δ) Η ανάπτυξη εξειδικευμένων αθλητικών προγραμμάτων. 
Γνώμονας για την επίτευξη των σκοπών του νομικού προσώπου θα 
είναι η κάλυψη κατά το δυνατό περισσότερο των αναγκών άθλησης των 
κατοίκων της Λαμίας και ιδιαίτερα της νεολαίας και η εξασφάλιση των 
προϋποθέσεων για την καλλιέργεια των σωματικών και πνευματικών 
ικανοτήτων τους, καθώς και φίλαθλου συναγωνιστικοΰ πνεύματος μα¬ 
κριά από φανατισμούς ανταγωνισμούς και κερδοσκοπικούς στόχους. 

Γ) Το νομικό πρόσωπο διοικείται από επτεμελές συμβούλιο και απο- 
τελείται από: 

α) Τον Δήμαρχο ή τον Αντιδήμαρχο που θα ορίζει ο ίδιος ως Πρόε¬ 
δρος. 

β) Τρεις δημοτικούς συμβούλους που θα ορίζονται με απόφαση του 
Δημοτικού Συμβουλίου. 

γ) Έναν αιρετό εκπρόσωπο των εργαζομένων, 
δ) Δύο δημότες που θα ορίζονται από το ΔημοτικόΣυμβούλιο ύστερα 
από πρόταση του Δημάρχου και θα έχουν άμεση σχέση με τον αθλητι¬ 
σμό. 

Το Διοικητικό Συμβούλιο θα εκλέγει από τα μέλη του τον αντιπρόε¬ 
δρο και τον γραμματέα του. 

Η θητεία του Διοικητικού Συμβουλίου του νομικού προσώπου θα 
ακολουθεί τη θητεία του Δημοτικού Συμβουλίου. 

Δ) Πόροι του νομικού προσώπου είναι: 

α) Η ετήσια επιχορήγηση του Δήμου εκ δρχ. 1.000.000 τουλάχι¬ 
στον. 

β) Επιχορήγηση και κάθε άλλη παροχή του Κράτους, 
γ) Κάθε είδους εισφορές δωρεές κληρονομιές και κληροδοσίες, 
δ) Εισπράξεις από αντίτιμο των πραγμάτων ή υπηρεσιών που θα πα- 
ρέχει. 

ε) Πρόσοδοι από τη δική του περιουσία. " 
στ) Κάθε άλλη νόμιμη πρόσοδος. 

Το νομικό πρόσωπο εκπροσωπείται στα δικαστήρια και σε κάθε άλλη 
αρχή απ’ τον Πρόεδρό του και όταν αυτός απουσιάζει ή κωλύεται απ’ 
τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Λαμία, 25 Αυγούστου 1992 

Ο Νομάρχης . 

ΓΕΩΡΓΙΟΣ ΚΑΛΑΝΤΖΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην απόφαση Δγ/1002/24.2.92 που δημοσιεύθηκε στο ΦΕΚ 
139/τ.Β'/2.3.92 γίνεται η εξής διόρθωση στην παράγραφο 3 αυτής: 
Από το εσφαλμένο «Στο πρόγραμμα εφημεριών των Κ. Υγείας η συμ- 


μετοχή αγροτικών γιατρών περιορίζεται σε ένα (1) για τις ημέρες που 
εφημερεύει ενεργά και γιατρός του ΕΣΥ...» στο ορθό «Στο πρόγραμμα 
εφημεριών των Κ. Υγείας η συμμετοχή αγροτικών γιατρών περιορίζε¬ 
ται σε ένα (1) για τις ημέρες που εφημερεύουν ενεργά ένας ή περισσότε¬ 
ροι γιατροί του ΕΣΥ. 

(Από το Υπ. Υγείας, Πρόνοιας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



